A globalizáció szociális dimenziói

             Az ILO 2004. évi  konferenciájának munkája az oldalak előkészítő üléseivel, a különböző tisztségviselők, bizottsági tagok és szóvivők megválasztásával, ezekre tett javaslat készítésével kezdődött. A nyitó plenáris ülésen a küldöttek meghallgatták az ILO Főigazgató éves jelentését, amely idén a globalizáció szociális dimenzióival foglalkozott.  Somavia úr elmondta, hogy a világ amelyben élünk globalizált, és az emberek eredményeket várnak a gazdaság és társadalmi kohézió valamennyi területén. 

 Közös megoldást keresnek a munkavilága területén így a foglalkoztatottság, 

valamint a szegénység és a szociális kirekesztés elleni küzdelemben és mindazon nemzetközi szociális problémák terén is, amelyekről ösztönösen érzik, 

hogy csak is együttműködve küzdhetők le. A plenáris ülésekkel párhuzamosan folyamatosan üléseztek a különböző munkabizottságok: Munka a halász szektorban, melynek célja átfogó norma elfogadása (egyezmény és az ahhoz kapcsolódó ajánlás, normaalkotó, első vita)

· Emberi erőforrás fejlesztés és képzés, az elfogadott Ajánlások az emberi erőforrás-fejlesztéssel, az oktatással és képzéssel, valamint az egész életen át tartó tanulással kapcsolatban évtizedekre meghatározó nemzetközi alapdokumentumként fog működni a tagországok számára.

Az Ajánlásokban elfogadott fejezetek és azok tartalma (definíciók, célmeghatározások, az oktatási és képzési politikák fejlesztésével és alkalmazásával kapcsolatos ajánlások,, a szakképzéssel és a munkába állást megelőző képzéssel kapcsolatos ajánlások,   a kompetenciák kérdéskörében megfogalmazott ajánlások, a tisztességes munkához való jog és a szociális beilleszkedés érdekében végzett képzési ajánlások, a képzés szereplőivel és végrehajtóival kapcsolatos ajánlások, a karrier tanácsadással és képzéstámogatási szolgáltatásokkal kapcsolatos ajánlások, az emberi erőforrás-fejlesztésével, az oktatással, a képzéssel és az egész életen át tartó tanulással kapcsolatos kutatási ajánlások, a nemzetközi és technikai együttműködéssel kapcsolatos ajánlások) olyan segítséget, érvanyagot és iránymutatást fognak jelenteni a világ tagországai, köztük Magyarország számára is, mely nagy mértékben segíti a nemzeti és a nemzetközi fejlesztési folyamatokat.

Az emberi erőforrás-fejlesztés, a képzés-fejlesztés és az egész életen át tartó tanulás érdekében tett eddigi nemzeti szakma-politikai lépések,  Magyarország ezeknek az ajánlásoknak a megvalósításában az élenjárók közé tartozik.

· Migráns munkavállalók. Én személyesen a migrációs munkabizottságban vettem részt. A szokásos munkamódszertől eltérően a bizottság integrált komplex megközelítésen alapuló általános vitát folytatott, ami azt jelentette, hogy nem mondatonként elemeztük és javítottuk a tervezett normaszöveget, hanem általános nyilatkozatok közzétételével próbáltuk a javasolt szöveget árnyaltabbá tenni, megjeleníteni benne a munkaadói érdekeket. A vitára egyébként is elsősorban az volt a jellemző (mind az üléseken, mind a tripartit megközelítés során), hogy az egyes kormányok, ill. nemzeti szervezetek képviselői saját helyzetük speciális vonásait tárták a többiek elé. 

           A bizottság a témát első alkalommal tárgyalta és vita alakult ki a migráció szó különböző nemzeti értelmezésében és végül olyan tripartit konszenzus született, hogy a téma összetettsége és jelentősége miatt továbbra is napirenden tartják.

A konferencián bejelentették, hogy 2005–ben Budapesten tartják az ILO VII Európai Regionális Konferenciáját. A konferencia címe:” az ILO VII Európai és Közép-Ázsiai Regionális Konferenciája Budapesten, ahol a Kelet és a Nyugat találkozik”A találkozó napirendjén szereplő négy szakmai téma (fiatalok foglalkoztatása, a foglalkoztatás rugalmassága és biztonsága, nyugdíjreform, és migráció) közös címe: „ Managing Transitions for Decent Work”. A transition – átmenet – kifejezés vonatkozik az EU-hos csatlakozó, illetve az átmenet gazdaságú kelet-európai országokra, a gazdaságilag aktív – nyugdíjas életszakaszokat érintő váltásokra, valamint utal azokra a változásokra is, melyeket a globalizáció hozott az európai országok életébe. 

Várhatóan a budapesti konferencián az elfogadott következtetések az ILO közép távú tevékenységének irányait határozzák meg – összhangban az EU hasonló célkitűzéseivel. A konferencia munkájában – az ILO tripartit struktúrájának megfelelően – a kormányok mellett az európai munkaadók és munkavállalók képviselői is részt vesznek.

